ג'רלדין ברוקס

**ג'רלדין ברוקס** (באנגלית: **Geraldine Brooks**; בעלת עיטור מסדר אוסטרליה AO; נולדה ב-14 בספטמבר 1955), היא עיתונאית וסופרת אמריקאית ילידת אוסטרליה. בשנת 2005, בזכות הרומן שלה March היא זכתה בפרס פוליצר לספרות.

## ביוגרפיה
ג'רלדין ברוקס ילידת סידני, אוסטרליה, גדלה בפרבר המערבי של העיר, שנקרא אשפילד. אביה, לורי ברוקס, היה זמר ביג בנד, אמריקאי שנתקע בעיר אדלייד, אוסטרליה, בסיבוב הופעות באוסטרליה כשהמנהל שלו נמלט עם השכר של הלהקה; כתוצאה מכך הוא החליט להישאר באוסטרליה, והפך לעורך משנה בעיתון מקומי. אמה, גלוריה, מבורובה , אוסטרליה, הייתה מנהלת יחסי הציבור של תחנת הרדיו 2GB בסידני. ג'רלדין למדה בקולג' בית לחם, שהיה בית ספר תיכון לבנות, והשלימה תואר בוגר באוניברסיטת סידני. לאחר סיום הלימודים, היא הייתה כתבת מתחילה ב־The Sydney Morning Herald. בשנת 1983 לאחר שזכתה במלגת הזיכרון על שם גרג שקלטון, עברה לארצות הברית, והשלימה תואר מוסמך בבית הספר ללימודי עיתונות של אוניברסיטת קולומביה בניו יורק. בשנת 1984, בכפר האומנים טורט-סור-לופ שבדרום צרפת, היא נישאה לעיתונאי האמריקאי טוני הורביץ  והתגיירה.

## קריירה
ככתבת חוץ של הוול סטריט ג'ורנל, היא סיקרה משברים באפריקה, בבלקן ובמזרח התיכון. ב-1990 הכתבות מהמפרץ הפרסי שעליהם דיווחו היא ובעלה קיבלו את פרס האל בויל  של מועדון העיתונות של כתבי החוץ, עבור "הדיווח הטוב ביותר בעיתון או בשירות. בשנת 2006, ג'רלדין זכתה במלגת מכללת רדקליף ללימודים מתקדמים, שבאוניברסיטת הרווארד.

ספרה הראשון של ברוקס, תשעה חלקים של תשוקה  (1994), המבוסס על חוויותיה בקרב נשים מוסלמיות במזרח התיכון, היה רב מכר בינלאומי, הוא תורגם ל-17 שפות. בשנת 1999 ספר הזיכרונות והמסע שלה בשם "התכתבות חוץ (1997)", זיכה אותה בפרס Nita Kibble  לכתיבת נשים, הוא היה, ספר זיכרונות ומסע על ילדות, שהועשר על ידי חברים לעט  מרחבי העולם והמסע שלה כבוגרת למצוא אותם.

הרומן הראשון שלה, שנת הפלאות , שיצא לאור ב-2001, הוא רומן היסטורי, שהפך לרב מכר בינלאומי. מתרחש בשנת 1666, הסיפור מתאר קרב של אישה צעירה להציל את תושבי הכפר, כמו גם את נשמתה שלה, כאשר מגפת דבר הבלוטות הכתה לפתע בכפר הקטן שלה.

הרומן הבא שלה, מארס  (2005), נוצר בהשראת חיבתה לספר נשים קטנות של הסופרת לואיזה מיי אלקוט, שאמה העניקה לה. בשנת 2002 ברוקס קבלה אזרחות אמריקאית. כדי לחבר את חווית הקריאה הבלתי נשכחת של הספר נשים קטנות למעמדה החדש כאזרחית אמריקאית, היא חקרה את הסביבה ההיסטורית של מלחמת האזרחים האמריקנית ביחס לנשים קטנות, שבספר והחליטה ליצור כרוניקה של שירות בזמן מלחמה, ביחס ל"האב הנעדר" של בנות מארס. חודש לפני פרסום הרומן, היא פרסמה כמה היבטים מכרוניקה זו אודות חייו וכתביו הפילוסופיים של עמוס ברונסון אלקוט הפטריארך של משפחת אלקוט, תחת הכותרת "אורפיאוס על המחרשה", בגיליון 10 בינואר 2005 של הניו יורקר. רומן הבבואה הזה, זכה לתגובות מעורבות מצד המבקרים, אך בכל זאת נבחר בדצמבר 2005 על ידי הוושינגטון פוסט לאחת מחמש היצירות הבדיוניות הטובות ביותר שפורסמו באותה שנה ובאפריל 2006 זיכה את ברוקס בפרס פוליצר לספרות. היא הייתה זכאית לפרס בזכות אזרחותה האמריקאית, והייתה גם האוסטרלית הראשונה שזכתה בפרס.

ברומן הבא שלה, "אנשי הספר"  (2008), ברוקס כתבה היסטוריה בדיונית אודות הגדת סרייבו. רומן זה נוצר בהשראת הדיווח שלה (עבור הניו יורקר) על סיפורים אנושיים שקרו לאחר התפרקות יוגוסלביה בשנים 1991–1995. הרומן זכה הן בפרס הספר האוסטרלי של השנה והן בפרס הספרות האוסטרלית בשנת 2008.

הרומן שלה משנת 2011 " החצייה של קיילב" שואב השראה מחייו של קיילב צ'שהטהאומאוק  האינדיאני, בן שבט וואמפנואג , מדרום מסצ'וסטס, ארצות הברית, שהתנצר ושהיה האינדיאני הראשון שסיים את לימודיו במכללת הרווארד , במאה השבע-עשרה.

בשנת 2011 ברוקס, בהזמנת תאגיד השידור האוסטרלי, היא העבירה סדרת הרצאות במסגרת של הרצאות בויאר . הרצאות אלה פורסמו בספר "רעיון הבית", והן חושפות את ערכיה ההומניסטיים.

הספר "האקורד הסודי" (2015) הוא רומן היסטורי המבוסס על חייו של דוד המלך המקראי בתקופת הברזל השנייה.

בשנת 2016 ביקרה ברוקס בישראל, במסגרת פרויקט של ארגון " שוברים שתיקה ", לכתיבת מאמר לספר על הכיבוש הישראלי, לציון 50 שנה למלחמת ששת הימים. הספר נערך על ידי מייקל שייבון ואיילת ולדמן וביוני 2017 ראה אור תחת הכותרת "ממלכה של זיתים ואפר: סופרים מתמודדים עם הכיבוש". בעברית הספר פורסם בשם "חמישים סופרות וסופרים מן העולם כותבים על הכיבוש בין השנים 1967–2017". בדצמבר 2017, עיתונאית הודית עוכבה על ידי אנשי הבידוק הביטחוני בנמל התעופה בן-גוריון, שתחקרו אותה לאחר שמצאו את הספר בין חפציה. כמו כן, לא הרשו לעיתונאית ההודית להמריא עם המזוודה שלה והיא נאלצה לטוס לניו יורק בלעדיה.

הספר סוס (2022) הוא רומן היסטורי המבוסס על סוס המרוצים לקסינגטון. מהר מאוד הספר הפך לרב מכר של הניו יורק טיימס. הוא זכה בפרס אניספילד-וולף לספרות לשנת 2023.

## פרסים והוקרה
* 1996: פרס מועדון העיתונות לכתבי חוץ, עבור הסיקור הטוב ביותר של מלחמת המפרץ.
* 2006: פרס פוליצר לספרות עבור הרומן מארס.
* 2008: הספר של השנה מטעם איגוד המוציאים לאור האוסטרלי לסופרים.
* 2009: פרס פגי ו' הלמריך לסופרת.
* 2010: פרס דייטון ספרותי לשלום מפעל חיים.
* 2016: קצין מסדר אוסטרליה בתחרות יום אוסטרליה.
* 2023: פרס ספרי אינדי בדיוני עבור הספר סוס.
* 2023: פרס אניספילד-וולף לספר ספרות.

## יצירות
### רומנים

### ספרי עיון

* 
* 
* 



## חיים אישיים
ברוקס בעלת אזרחות אוסטרלית ואמריקאית, הפכה לאזרחית ארצות הברית בשנת 2002.

בשנת 1984 ברוקס נישאה לעיתונאי והסופר האמריקאי היהודי טוני הורביץ  והתגיירה. שבשנת 1995 טוני זכה בפרס פוליצר. לזוג נולדו שני בנים נתנאל וביזו. ב-27 במאי 2019 טוני נפטר בפתאומיות מדום לב כשטייל בוושינגטון, ארצות הברית ובאמצע כתיבת ספרו "ריגול בדרום, מסע לאורך השסע האמריקאי".

## לקריאה נוספת

*  Review of *Caleb's crossing*.
* 


## קישורים חיצוניים

* 
* 
* ג'רלדין ברוקס התראיינה על ידי רמונה קובל בתוכנית "הספרים" של ABC Radio National, בנוגע לרומן שלה, *People of the Book*
* "תגובה מוסלמית ל'תשעה חלקים של תשוקה'", משאבים לנשים מוסלמיות ולגבי, Jannah.org
* "מארס" מלחמת האזרחים של ג'רלדין ברוקס, NPR
* ראיון 2008: ג'רלדין ברוקס, "ליטורל", בלוג - סמינר ספרותי של קי ווסט
* 
* ספריה של ג'רלדין ברוקס בספריה הלאומית של גרמניה
* דף הסופרת של ג'רלדין ברוקס באמזון
* 
* 
* 

## הערות שוליים

קטגוריה:כתבות צבאיות
קטגוריה:בוגרות אוניברסיטת סידני
קטגוריה:בוגרי אוניברסיטת סידני
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:סגל וול סטריט ג'ורנל
קטגוריה:מסדר אוסטרליה: מפקדים
קטגוריה:סופרים יהודים אוסטרלים
קטגוריה:סופרות יהודיות אמריקאיות
קטגוריה:גרות
קטגוריה:גרים
קטגוריה:זוכי פרס פוליצר: סיפורת
קטגוריה:עיתונאיות אמריקאיות
קטגוריה:מהגרות מאוסטרליה לארצות הברית
קטגוריה:אמריקאיות שנולדו ב-1955
קטגוריה:אמריקאים שנולדו ב-1955